钦定古今图书集成/明伦汇编/闺媛典/第202卷 > 高才妻荆氏
## 钦定古今图书集成/明伦汇编/闺媛典/第202卷 > 高才妻荆氏

按《镇江府志》：“荆氏，金坛人，诸生高才妻。娶未逾年，才
亡，荆求死不得。既而遗腹生子，遂一意抚孤。宗戚怜
其少，强改适，不从。有冯甲者，挟厚赀求婚，强者愈力，
荆引刀截发，令婢悬之闾左，恸哭失声，众骇而退，遂
得抚孤成立，垂六十年。兄子户部某欲闻之，有司涕
泣止之曰：‘守节为死者，讵为生人乎’？万历初，与颁廪”
帛，年八十馀终。